इंटरनैशनल डेस्कः स्वतंत्रता दिवस के मौके पर भारत को ब्रिटेन के हाथों एक नायाब तोहफा मिला है। दरअसल, ब्रिटेन ने भारत से चोरी कर ले जाई गई पुरातात्विक महत्व की एक कांस्य प्रतिमा लौटा दी है। ये कांस्य प्रतिमा भगवान बुद्ध की है जो बिहार में नालंदा के एक संग्रहालय से करीब 60 साल पहले चोरी हो गई थी। रिपोर्ट के मुताबिक बुद्ध प्रतिमा 12वीं सदी की है। स्वतंत्रता दिवस समारोह के दौरान लंदन में, लंदन मेट्रोपोलिटन पुलिस ने इसे भारत को लौटा दी।